เครียดมากเลยค่ะ มีอะไรกับแฟนวันที่29เดือนที่แล้ว ซึ่งตอนนั้นเป็นช่วงที่มีโอกาศท้องสูงมาก ซึ่งเดือนนี้รอบเดือนรอบใหม่คือวันที่15ค่ะ แต่ตอนนี้ประจำเดือนมาช้าเป็นวันที่5แล้วค่ะ กังวลมาก ตอนมีเพศสัมพันธ์กันก็ใส่ถุงยางแล้วนะคะ ไม่มีอะไรผิดพลาด เช็คถุงแล้วไม่รั่ว ไม่ขาดค่ะ
สวัสดีค่ะ Patประจำเดือนที่มาล่าช้าไปเกิน 35 วันจากรอบก่อนไปแล้วนั้น อาจมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลแต่หากขณะมีเพศสัมพันธ์มีการใส่ถุงยางอนามัยป้องกันเอาไว้ตลอดเวลา โอกาสตั้งครรภ์มีได้น้อยกว่า 1-2% ค่ะแนะนำการยืนยันการตั้งครรภ์ดูก่อน โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุที่แน่ชัดของการที่ประจำเดือนไม่มาต่อไป